
Hogy mennyi az ünnep ilyenkor tavasszal! 

Talán minden ujjunkra jutna, ha pontosan összeszá- 
molnánk. Vannak köztük olyanok, amikor zászlókkal dí- 
szítik fel az emberek a házakat, a városokat, és az Or- 
szágház előtt ünnepélyes katonai tiszteletadással fel- 
húzzák a toronymagas árbocra a piros-fehér-zöld állami 
zászlót. Aztán vannak másfajta ünnepek is, mint például 
a húsvét. 

De az anyák napja ezektől és azoktól is különbözik. 
Emlékezzünk most erre az ünnepre, és valljuk be rögtön 
nyíltan: minden ünnepek között ez a legkedvesebb a 
számunkra! Hiszen az édesanyánkat köszöntjük ezen a 


napon, aki mindenek előtt és mindenek fölött áll a sze- 
münkben. 

Az adakozás és a szépség jelképeként , Fermő ékes 
ág"-nak nevezi a költő az édesanyát, akinek legnagyobb 
öröme, ha elégedettnek, boldognak látja a gyermekeit. 
Áldozatos munkáját meghálálni nem lehet. De ő nem is 
vár hálát, még köszönetet sem azért, amit értünk tesz. 

Anyák napján virággal vagy apró ajándékkal köszönt- 
jük édesanyánkat. Így fejezzük ki iránta érzett tisztele- 
tünket és szeretetünket, amely nemcsak ezen az egy na- 
pon, hanem az élet minden egyes napján százszorosan ís 
megilleti őt. 

J A beküldött kéziratokat nem őrizzük meg, és nem küldjük vissza. 


5 NEMES NAGY ÁGNES 


. Lila fecske 


Piros dróton ült a fecske, 


E piros dróton líla folt, 


mert a fecske lila volt. 
Ült a dróton egymagában, 


§: ibolyaszín kiskabátban, 


lila volt a háta, szárnya, 


, földre hullott lila árnya, 
! . gyufa-vékony, lila lábon 
"álldogált a piros ágon, 


lila volt a szeme csíkja 


BE. lila, mint a 


" lilatinta. 


. Április volt, jött az este, 


meg se mozdult az a fecske. 
Április volt, április, 


. Én hagytam ott végül is, 
. Lila csőr, 
"lila toll, 


most is ott ül valahol. 


NAGY KATALIN 


KÉGLONKE m/V 
Gilisztaültető 


Sok gyereknek van valamilyen állata otthon. 
Aranyhal, teknős, papagáj, ilyesmik. Én is kér- 
tem, hogy vegyünk már valamit. 

Egy kis kertet vettünk. És az enyém az összes 
madár, ami ott lakik. Még nem ismerem őket 
név szerint; melyik lehet a cinke, melyik a har- 
kály, a rigó. Sajnos ők se ismernek meg engem; 
elrepülnek, ha a közelükbe megyek. Anyukám 
ajánlotta, hogy távcsővel figyeljem őket, rejtek- 
helyről. Jó ötlet! Nagyon örülök, amikor látom, 
hogy a madarak etetik a fiókáikat és eszik a mi 


cseresznyénket. Anyukám meg annak örül, 
hogy addig is nyugton maradok. 

Apukám felásta a kiskertünket. Véletlenül ki- 
ásott néhány tulipánhagymát. Anyukám össze- 
szedte, és visszaültette őket a kis lyukakba. Én 
a gilisztákat szedtem össze. Gondoltam, jó he- 
lyük lesz otthon vagy az óvodában. Majd ijeszt- 
getem velük a lányokat. De apukám azt mond- 
ta, jobb, ha a giliszta a földben marad, mert úgy 
hasznos. Én szót fogadtam, és szépen visszatet- 
tem a gilisztákat. Kis lyukakat fúrtam, mint 
anyukám a tulipánnak, és mindegyikbe bele- 
tettem egyet. Apukám azt mondta, tudnak ezek 
lyukat fúrni maguknak. És tényleg! 

Egyszer aztán mit látok: bugyborékol a föld! 
Apukám tudta, hogy ez vakondtúrás. Sok va- 
kond lehet a kertünkben. Ennek nagyon örül- 
tem, mert vakondja biztosan senki másnak nin- 
csen. Apukám azt mondta, tapossam le a va- 
kondtúrásokat mind, mert elrontják, amit ő ül- 
tetett. Én nem akartam valahogy . . . Aztán mé- 
gis egyet letapostam apukám kedvéért. Amikor 
megmutattam neki, majdnem sírva fakadt, 
mert az nem vakondtúrás volt, hanem szőlő- 
vessző-ültetés. 

Még rengeteg méhecském is van; a kert végé- 
ben laknak a kaptárban. Apukám figyelmezte- 
tett, hogy ne piszkáljam a kaptárt, mert esetleg 
megcsípnek a méhek. Én csak a régi kapu zár- 
ját piszkáltam, amit már nem használtunk, mert 
be akartam tenni a rozsdás kulcsot a helyére. 
De a kulcslyuk már foglalt volt. Méhecskék lak- 
tak benne. Úgy mondták, ezek vadméhek. 
Meglehet. Mégse csípett meg egyik se, csak egy 
szelíd szúnyog estefelé. 


FEHÉR FERENC 


Kis kertész 


Ki-ki sorra 
kukkantson be, 

kicsi az én kertem; 
palántáim 

jó porhanyós, 

puha földben 

én magam neveltem. 


Kerekedjél, 
gömbölyödjél 
futaki káposzta; 
nyuszi messze 
elkerüljön, 
levelecskéd 
penderüljön — 
jó esőcske mossa! 


Pirosodjál, 
paprikácskám, 
paprikapirosra; 
megmosdatlak, 
megszárítlak 
aranyszitán szitállak a 
horgosi malomban. 

Lehetek én 
8 — akármi, 

KÁNTOR ZSUZSA 


ANmálka 
kiszorul a lakásából 


Amálka kisbundában, hosszú nadrágban, nya- 
kában lurex sállal kint ült az ajtaja előtt a folyo- 
són. Szél fúj, belefújja göndör haját a homloká- 
ba, kétoldalt a széles arcába. Hideg van. 

Miért ül kint? Miért nem megy a lakásába? 

Nem fér be — ez a helyzet. Kiszorult onnan. 
Zsákokban a liszt-cukor-borsó, a lencse-bab; 
halomban a krumpli-káposzta, dió-alma-kör- 
te —, üvegekben a befőttek, zacskókban a rizs- 


dara-kávé, tea-kakaó . . . Két kosarával naponta 
kétszer addig hordta, hogy szoba-konyha, min- 
den zug-sarok-szöglet dugig megtelt. 

Most mit csináljon? 

Csücsül az alacsony zsámolyon, elnyújtja 
hosszú lábát, töprenkedik. 

Széjjel kel! osztani! Ami romlandó, ki kell 
dobni! 

Nem, hát nincs hozzá szíve. Mindig jön vala- 
milyen ünnep. Jön a család, jöhetnek vendégek; 
olyankor sok fogy. Mit lehet tudni — talán el- 
fogy. Ami nem kell ma, holnap jól jöhet még. 
Nem kel! elkapkodni. 

Akkor érkezik épp Oroszlán Rihárd, a böm- 
bölős. Egyszer bömbölt csak, de azóta: jó lesz 
vigyázni! — finoman beszélnek vele. Amálka is. 

— Kedves szomszéd, segítsen rajtam, ha tud! 

És mondja, hogy milyen bajba került. Nem 
fér a lakásába. Van két szép öblös fotele. Hátha 
helyet tudna szorítani nekik. 

Helyet szorítani? 

Ez persze nevetséges. Tudja mindenki, hogy 
Oroszlánnak úgyszólván üres a lakása. Egy asz- 
tal-szék, dívány és kész. Ennyi a berendezés. És 
mégis — csóválja a fejét: 

— Sok holmi — sok gond, kevés holmi — ke- 
vés gond. Sajnálom. Fotelre nincs szükségem. 
Van székem. 

Azzal indul is tovább. De Amálka mérgelő- 
dik, utánakiált: 

— Nem arra kértem, hogy a nagy-böhöm 
zongorámat vigye át! 


— Micsodááát!? — és mint aki odacövekelt a 
kockakőhöz. 

— Azt hát, de azt nem is ajánlottam volna 
fel, mert ócska, mind elszakadtak benne a hú- 
rok, nem jó semmire se, nem lehet rajta játsza- 
ni; csak a helyet foglalja, nagy behemót. . . 

Pereg belőle a szó, de Oroszlán félbeszakítja: 

— Nem baj, én úgyse tudok zongorázni. Jó 
lesz nekem! Azt elviszem! 

Csak nem tán? Mire az neki — pilleg Amálka, 
vonogatja a vállát, semmit sem ért. Elviszi, 
miért? 

És hogyan? Megvan egy mázsa súly! Ki bírja 
megemelni? 

Óriás Rudi bírja, az erőművész. Hamar ott te- 
rem, csak lehajol érte, vaskos karját alácsúsztat- 
ja, megemelinti, fel, a magasba, trappol át vele 
Oroszlánhoz. Ott az ajtónál, hogy beférjen, 
könnyedén megperegeti, mire zúdul belőle, 
mint a görgeteg —, 

alma, 

körte, 
krumpli, 
uborka, 
óriás- 
-káposztafejek 

Hű, mi lesz ebből!? Kredencnek használta 
Amálka: bömbölni fog Oroszlán megint!? 

Nem bömböl. Ragyog. Megvan a teteje-, a 
háta, eleje, rajta billentyűk, pedál — mégiscsak 
zongora: VAN EGY ZONGORÁJA! 

Amálka is boldog: befér a lakásába. 


no 


V. HMELNYICKIJ Ta vasz 


Megérkezett a tavasz! 

A földet körös-körül még hó borítja, afá 
mosak és feketék. Egyedül a Nap vette észr 
tavasz megérkezését, és elmosolyodott. 

— Mosolyog a Nap! — csicseregték a ve 
bek. 

— Kác-r-r! Kire? — károgták a varjúk. 

— Kire! Kire! Mindenkire! — trillázták a fü- 
lemülék. 

— Énekelnek a madarak! — mozdult meg a 
fehér hó alatt a patakocska, és széthordta, szét- 
csörgedezte szerte a világon a hírt: — ltt a ta- 
vasz! Itt a tavasz! Itt a tavasz! 

Meghallotta a medve is, és abban a pillanat- 
ban elszállt az álma. Előbújt a barlangjából, s 
mellső lábait széttárva megiramodott, mintha 
fel akart volna reppenni. 

Amikor a tavasz látta és hallotta, mennyire 
örül rajáderi a a JEZSRRE nagy melegség töltöt- 


SZPIRIDON VANGELI 


Csalogányok 


Két csalogány így beszélget egymással: 

— En már akkor is ismertem a mamámat, 
amikor még a tojásban voltam. 

— At De hiszen ott sötét van! 
€ tét van, de jól hallani. Az éne- 
merem a mamámat. 
:3És miért énekel? — 


OLIVIA SZÁRE 


A hajóskapitány 


Tengerre szállok egyszer. 
Utam távolba visz. 

A tengerészsapkámon 

kis horgony lesz a dísz. 


Irigyen néz le rám a 
viháncos napsugár. 

Nem is csoda: sapkámon 
arany horgonyt talál. 


Bálnák a láthatáron! 

A kormányt markolom. . . 
A bálnák megcsodálják, 
dicsérik szép hajóm. 


Ha vihar tombol, engem 
sohasem ostoroz, 

mert rajtam van a sapkám, 
az arany horgonyos. 


Egy napon visszatérek. 
Csak várjatok reám! 
Kiáltsatok mind: — Megjött 
a hajóskapitány! I 


Fordította GYÁRFÁS ENDRE 
SOMORJAI ÉVA rajzai 


KERÉKGYÁRTÓ JÁNOS 
Dániel 
és a csigaházak 


Dániel, a kövér kismalac mindíg gyűjtött valamit: fa- 
leveleket, kavicsokat, ketteseket az ellenőrzőbe, sőt 
egyszer még két képeslapot is sikerült összegyűjtöget- 
nie. 

Egyik nap azonban elhatározta, hogy mást fog gyűjte- 
ni, egészen mást, mint eddig. Csigaházat. 

Felbattyogott nyomban a dombra, nézte az ösvényt, 
nézte a bokrok alját, és egy nagy kő mögött talált is két 
tarkabarka csigaházat. 

— Jól összegyűjtögettem ezeket, röf-röf — dünnyög- 
te. — Mintha valaki pont nekem tette volna ide őket. . . 
Nagyon rendes lehet az a valaki — motyogta. Éppen gyö- 
nyörködött a csigaházakban, amikor elécsoszogott két 
kis házatlan csiga. 

— Szia, te malac! — szólította meg Csiga Csilla. — 
Mit találtál? 


— Nem találtam, hanem gyűjtögettem — mondta 
Dánjel. — Összegyűjtögettem egy csomó csigaházat. 


— Véletlenül nem két csigaház az a csomó? — kér- 
dezte Csiga Csaba. 

— De, véletlenül pont kettő és nagyon szépek — vá- 
laszolta Dániel. 

— Képzeld, te malac — kezdte Csiga Csilla —, ne- 
künk is volt két szép csigaházunk, csak letettük egy 
nagy kő mögé, mert nehéz volt cipelni, és mire vissza- 
másztunk a kőhöz, valaki elcsenegette onnan. 

— Elcsenegette? — tátotta el a száját Dániel. — Ir- 
gumburgum, szedtevette, nem szép dolog! Ha akarjátok, 
segítek nektek megkeresni a csigaházatokat. 

— Nagyon rendes vagy, hogy segíteni akarsz — bó- 
logatott Csiga Csaba —, de azt hiszem, mi már tudjuk, 
hogy ki csenegette el. 

— Tudjátok? Akkor gyerünk, majd én elveszem tőle, 
ha nem akarja nektek visszaadni! 

— Tudod, te malac, az a helyzet — magyarázta Csiga 
Csilla —, hogy nem kell elvenned senkitől, csak egysze- 
rűen vissza kellene adnod... 

— Mert, hogy is mondjam... szóval, te csenegetted 
el a csigaházunkat — tette hozzá Csiga Csaba. 

— Én? A tieteket? — meresztette a szemét Dániel. 
— Nem is láttam a csigaházatokat. 

— Amik ott vannak a kezedben, azokat keressük — 
mondta Csiga Csaba. 

— Ezeket én gyűjtögettem! — dugta kezét a háta 
mögé Dániel. De aztán mégiscsak visszaadta a két csigá- 
nak a csiígaházukat, és hazaballagott. 


SÓTI KLÁRA rajza 


Wharék Veronika 


ILUH ISTVÁN 


Tavasz 


Szelesedik tavaszodik 

A szalonna avasodik 

A pitymallat pirosodik 
Erdő mező csinosodik 
Kicsi felhő gomolyodik 
Bárányfelhő bodorodik 

A hegy csúcsa kékesedik 
Zúg a folyó szélesedik 
Erdő mélye visszhangzik 
A zöld mező pitypangzik 
A tó kéken sugárzik 
Zúg a nádas bugázik 


KÁNIZSA JózsEF ( 
Ég és a kisc 


Kicsi kútban 
kicsi ég 
kicsi kertben 
kiscsibék 


Kiscsibék a 
kicsi kertben 

kút-egéből 
vizet mertem 


Elfogyott 
a VÍZi-ég 
megitták a 
kiscsibék 


GYÁRFÁS ENDRE 


Elkerített kicsiny térség 
látható a kert végében. 
Valamikor pajta volt ott, 
de már lebontották régen. 


Anyó éppen arra cammog, 
hóna alatt seprű, lapát. 

Kérdi: — Nem jöttök-e velem, 
tányértalpú mackókomák? 


— Hová indulsz? 

— Csak ide, a 
kert végébe — felel Anyó. — 
Ha jól sejtem, a kis telken 
valami kincs található. 


— Kincs?! — élénkül három bocsunk. 
—— Hadd segítsünk megkeresni! 
Hurrá! Kincskeresők leszünk! 

— rikkant Bori, Marci, Berci. 


Mennek s látják: a kiskertet 
avar borítja és szemét. 

Itt egy rakás repedt tégla, 
ott egy kupac kőtörmelék. 


— Sosem jutunk így a kincshez, hete 


ha itt marad a sok kacat. 
Hordjuk el a szemétdombra! 
Csak a tiszta, jó föld marad. 


—. Nincs a kincs — néz Marci málén. 
— Hol keressük? — kérdi Borka. 

— Ássátok fel jól a talajt, 

lazítsátok porhanyósra! 


SÓTF KLÁRA rajzai 


Tessék! Itt van három zacskó: Vessetek és ültessetek! 


répa, retek, zeller magja. Hogyha kevés eső esik, 
Kis kosárban muskátlitő locsoljátok, ami kikel, 
s néhány apró vereshagyma. s nézzétek, hogy cseperedik! 


— De hol a kincs? — kérdi Berci. 

— Én már tudom — nevet öccse. 

— Lesz majd zöldség, virág, gyümölcs. 
Kiskertünknek az a kincse. 


ban láthatta egy bűvésztől, de az a varázspálcájával csi- 
nálta s nem főzőkanállal. Nem csodálkoztam, hogy 
nem is tűnt el a káposzta. Mikor Anyu rájött, hogy ez 
most már nem is tűnik el, gyorsan visszarakta rá a fe- 
dőt, és húst kezdett sütni, hogy ne tudjam figyelni a 
kelkáposztát. Én csak a lábast lestem, pedig máskor sze- 
retem nézni, ahogy serceg-pattog az olaj. De azt csak 
messziről nézhetem. 

Anyu sokszor küldött, hogy menjek a szobába ját- 
ne szani, ne legyek a lába alatt — legalábbis ezt mondta, 
de én nem mentem sehová, mert nagyon érdekelt, ho- 
gyan fogja eltüntetni a káposztát. 

Hát nekünk kellett eltüntetni! Nekem meg a kishú- 
gomnak, 

Mert Anyu délben egyszerűen a tányérunkra rakta 
a kelkáposztát (egy hússzeletet is tett rá), aztán azt 
mondta, hogy ez az ebéd, és együk meg! 

Mi pedig megettük, mert éhesek voltunk. 

Hát így tüntette el Anyu a káposztát, amit tönkretett. 

Hiába figyeltem, hogy mit csinál, mert az elrontott 
játékautómat mégsem adhátom oda apunak vacsorára. 


GARA! PÉTER 


d kelkáposzta . 


TE kimentem a konyhába, éppen akkor, amikor 
Anyu tönkretett egy szép, nagy, kelkáposztát. : 

Levelenként tépte szét az egész fejet, olyan apró da- 
rabokra, hogy azt már képtelenség lett volna újból ösz- 
szerakni. 

Amikor észrevette, hogy figyelem, az egészet bele- 
gyömöszölte egy fazékba, és a gázra tette. Még a piros 
fedőt is a fazékra rakta, hogy ne láthassam a széttépettő 
káposztát. De én tudtam, hogy a fazékban van! 

Figyeltem, hogy mít csinál vele, hogyan fog megsza; 
badulni tőle?! Érdekelt a dolog, mert én is szerettem 
volna az elrontott játékautómat eltüntetni, hogy ne ve- 


gyék észre: már megint elrontottam a játékomat. Í Ve szórás el fd egesz B 
Anyu időnként levette a fedőt a lábasról, de amikor AE öm PA 2 GOTT 

Mondi gyorsan: 


A kerekes kerekíti 
kerekét kerekre 


Tudod-e, hogy mit készített a kerekes, azaz 
a kerékgyártó? Nem nehéz kitalálni! Hát azt 
tudod-e, hogy mit csinál az asztalos, a lakatos, 
a gyógyszerész, a cukrász, a postás, a pék, a vin- 
cellér? Hogy könnyebben kitalálhasd, lerajzol- 
tuk mesterségük címerét (jelét). 

Karikázd be fent a téglalapon belül azokat 
a jeleket, amelyekről tudod, hogy milyen mes- 
terséghez tartoznak! Egy mesterségnek nem 
maradt jele. Melyik az? Ha nem ismered, kér- 
dezd meg a felnőtteket! Annyit elárulhatunk, 


MADÁR ESZTER rajzai 


hogy ez a mesterség gyümölcshöz kapcsoló- 
dik. Rajzold le azt agyümölcsöt, és küldd el raj- 
zodat Dörmögőnek! 

Sok olyan mesterség van — mint a vincellé- 
ré —, amelynek nevével manapság már csak el- 
vétve találkozunk. Némelyikből családnév lett, 
mint például: Szabó. Biztosan ismersz Kovács, 
Takács vagy Szűcs nevű gyerekeket is. Mit gon- 
dolsz, mit készítettek a kovácsok, takácsok 
és a szűcsök? Milyen jelet adnál nekik? Rajzold 
le ezeket a jeleket is Dörmögőnek! 


Május elseje közeledik, a vidám felvonulások, tavaszi vigasságok napja. Vajon mit ünnepelünk ezen 


a napon? 


Megtudod, ha elmondod, mit látsz ezeken a képeken, aztán újra megpróbálod úgy is, hogy a szavak 


első hangjaiból új szó legyen. 


Alma Mókus 


MADÁR ESZTER rajzai 


Amikor dédike még egészen kicsi gyerek 
volt, akkor indult útjára az első autó. Se sze- 
ri, se száma az azóta készült különféle ko- 
csiknak; képünkön is láthatsz néhányat. 

Keresd meg, melyik lehet közülük a leg- 
újabb típus, és rajzolj Dörmögőnek egy 
ugyanilyen színű kormánykereket! 

Ha már iskolás vagy, bizonyára azt is kita- 
lálod, hogy melyik lehet a legrégebbi kocsi. 
Rajzolj még egy kormánykereket! De ennek 
már olyan színe legyen, mint a legrégebbi ko- 
csinak! Várjuk rajzodat! 

Más tárgyakat is rajzolhatsz a papírlapra, 
olyanokat, amelyeknek kereke van. Most te 
vagy a kerekes, aki kerekét kerekíti kerek- 
re! 


Összeállította RICHTERNÉ KROPF ANIKÓ 


Barlangposta 


KATONA CSILLA, 

6 éves 

budapesti olvasónk 
rajzai 


Kedves Gyerekek! Egyik-másik levélíró panaszko- 
dik, mert nincs testvére némelyik, viszont éppen 
azért panaszkodik, mert van. Jó, ha valakinek test- 
vére van, vagy rossz? Ti mit gondoltok? 

ÓCSAI ERIKA (Szolnokon) nincs elragadtatva a test- 
vérétől: 

sAZz öcsém mindig verekszik és veszekszik..." — 
írja. 

Mit tanácsolhatnék Erikának? Veszekedés, vita 
mindenhol előfordul. Hányszor halljátok — ha ki- 
sebb testvéretek van, hogy — , te vagy a nagyobb, te 
legyél okosabb!" Talán nem szeretitek ezt hallani, 
pedig a kicsikkel valóban okosan kell bánni. Úgy, 
ahogy nektek is jólesne: parancsolgatás nélkül. 
Mindjárt kevesebb lesz a vita. 

Szerencsére a legtöbben örülnek a testvérüknek, 
aki játszótárs vagy a legjobb barát is lehet. Ha pedig 
még túl pici a testvér, akkor éppen ezért szeretjük. 

KÁNYA ERIKA (Tiszabercelen) valóságos kismama: 

s; Testvéreim négyévesek, ikrek. Reggel én viszem 
őket az óvodába, este is együtt jövünk haza." 


T VALASTYÁN NÓRA, 
5 éves 

győri olvasónk 
rajza 


VARGA JUTKA, 5 éve 
szendrői olvasónk rajz 


Nóra és családja zi 


l 


Jutka és családja 


PONGRÁC PETRA (Győrságon) a legszívesebben a 
testvéréről rajzol, Máté most egyéves, a képen für- 
dés közben láthatjuk: 


etei GYARMATI DÓRI (Be- 

a rettyóújfaluról) ezt 
. Ti üzente: 

,, Szandrát rajzoltam le 
neked, amint a kiságyá- 
ban gőgicsél. Mellette én 
vagyok; a szép hosszú ha- 
jam masnival van össze- 
kötve. (Sajnos ezt csak 
szeretném, mert a való- 
ságban még nincs ilyen 
hosszú hajam, de lesz!" 


Szerintem tetszeni fog Szandrának Dóri, bármi- 
lyen frizurája lesz is, csak sokat nevessen rá! 


MIHÁLYI ANDREA (Szegeden) olvasni, számolni ta- 
nul a testvérétől, Noémitől, aki nagyobb nála. Sokat 
köszönhet neki, szeretik is egymást. Az ősszel levelet 
kaptam Andreától: 


s; Nemsokára kistestvérünk lesz. Anyukámmal készí- 
tettünk egy rajzos naptárt. Vonalakkal jelöltük a napo- 
kat. Egy kisbabát rajzoltam ahhoz a naphoz, amelyen 
megszületik a testvérkénk. Mindennap áthúzunk egy vo- 
nalat. Még 25 nap van hátra. . ." 

A kistestvér azóta megszületett. Szerencséje van: 
jó testvérek várták! 


Szeretettel ölel mindnyájatokat Dö gő 
0/1090 


Februári rejtvényeink helyes megfejtése: 

Az állatok farsangja című zenét hallgatva —. 
többek között — a következő állatok jelenhet- 
tek meg a képzeletünkben : oroszlán, tyúkok ka- 
kasok, vadszamarak, teknősök, elefánt, kengu- 
ruk, nyulak, kakukk és hattyú. 

Milyen állatok lehetnek a furcsa szerzetek? 
KUMACSKA - kutya és macska, KELŐÓ — kecs- 
ke és ló, KALIBA — kacsa és liba. Örültünk 
azoknak a megfejtéseknek is, amelyekben más 
állat szerepelt, például kacsa helyett kanalasgém, 
kakas vagy kafferbivaly, Jól mulattunk az új fur- 
csa szerzeteken is, amelyeket ti találtatok ki. 
Jutalmat kaptak: 


Árvai Kata, Heves 
Bruckner Noémi, Tököl 
Csikós Dániel, Gyula 
Erdős Margaréta, Tiszadob 
Kiss Anita, Tiszadob 
Kovács Katalin, Lábatlan 
Kovács Tünde, Tiszadob 
Manga László, Mohács 
Mazur Mónika, Alsónemesapáti 
Megyeri Judit, Lövő 
Molnár folika, Tiszadob 
Nagy Marianna, Tiszadob 
Nagy Róbert, Dormánd 
Porkoláb András, Tiszadob 
Sáridor Ágnes, Tiszadob 
Sipos Anita, Szentes 
Szabó Melinda, Székesfehérvár 
Szabóki Sándor, Budapest 
Szabóki Árpád, Budapest 
Szőllős Péter, Budapest 
Szuhai Tünde, Tiszadob 
Tóth Diána, Tiszadob 
Ujj Andrea, Tiszadob 
Mezőkövesd Úti Általános Iskola I. a osztálya, 
Budapest 
Általános Iskola I. a osztálya, Kény 


Ess, eső, ess! 

Holnap délig ess! 

Búza bokrosodjon, 

Zab szaporodjon! 

Az én hajam olyan legyen, 
Mint a csikó farka! 
Még annál is hosszabb, 
Mint a Tisza hossza! 
Még annál is hosszabb, 
Mint a Duna hossza! 
Még annál is hosszabb, 
Mint a tenger hossza! 


Magyar népköltés 


F. GYŐRFFY ANNA rajza 


